open-index/open-wikipedia-markdown huggingface dataset:
Kamnik

**Kamnik** on kaupunki Slovenian keskiosassa Gorenjskan alueella Kamnikin Alpeilla. Se sijaitsee pääkaupungin Ljubljanan pohjoispuolella.

Kamnikissa on hyvin säilynyt vanhakaupunki kapeine katuineen. Kaupunkia vartioi Stari gradin raunioitunut linna. Muihin nähtävyyksiin lukeutuvat fransiskaaniluostari, Zapricen barokkikartano ja muutaman kilometrin päässä kaupungista Volčji potokin arboretum, jossa on kasvillisuutta läheisiltä Kamnikin Alpeilta.

## Lähteet

## Aiheesta muualla

* Kamnikin kaupungin kotisivut
Mercator (kauppaketju)

**Mercator** on slovenialainen kauppaketju. Ketju perustettiin nimellä *Živila Ljubljana* 1949, mutta neljän vuoden kuluttua nimi vaihdettiin nykyiseksi.

Slovenian lisäksi kauppaketjun liikkeitä on Kroatiassa, Bosnia ja Hertsegovinassa, Serbiassa, Montenegrossa, Bulgariassa ja Albaniassa. 

## Lähteet

## Aiheesta muualla

* Kauppaketjun kotisivut
Lee Ching-yuen

**Lee Ching-yuen**, translitteroitu myös **Li Tšungjun**  oli vuonna 1933 kuollut kiinalainen, jonka tunnettu legenda väittää olleen syntynyt vuonna 1677. Tämä merkitsisi, että hän olisi ollut kuollessaan 256-vuotias. Tätä erään uutistoimiston välittämää tietoa on toisaalta kuitenkin pidetty "herkkäuskoisuuden huippuna".

Lee Ching-yuen oli taolainen. Kyseisessä uskonnossa ja filosofiassa on esiintynyt runsaasti muitakin pitkäikäisyyteen liittyviä myyttejä.

Ching-yuen oli elämänsä aikana lukuisia kertoja naimisissa. Hänen väitetään olleen koko 256-vuotisen elämänsä ajan fyysisesti terve ja seksuaalisesti vireissä.

Lee Ching-yuen jätti jälkeensä ohjeistuksen äärimmäisen pitkäikäisyyden saavuttamiseksi. Hän suositti muun muassa kasvisvoittoista ruokavaliota, äärimmäisten tunteiden välttämistä ja elinikää pidentäviä lääkerohtoja, jotka pitäisi kerätä itse.

## Lähteet
* Antti Hervonen: Vuosisadan vartijat, Ikääntymisen suomenmestarit kertovat (Tammi 2001)  

### Viitteet
Hangon linnoitus

**Hangon linnoitus** (ruots. *Hangöbefästningarna*) oli 1700-luvun lopulla Hankoon rakennettu linnoitus, joka koostui kallioluodoille rakennetuista Gustavsvärnin, Meijerfeldtin ja Gustaf Adolfin linnakkeista sekä mantereella olleesta Kuningattarenvuoren varustuksesta. Saarilinnakkeet muodostivat Hangon satamaan vievää meriväylää suojaavan kolmion. 

Hangon Tulliniemeen rakennettiin ensimmäinen tykkien kenttälinnoite *Brunerskärin skanssi* jo 1600-luvun lopulla. Varsinaisesti Hangon linnoituksen rakennustyöt alkoivat 1788–1790 käydyn Kustaa III:n sodan jälkeen, jolloin Tulliniemeen ja läheisiin saariin rakennetut tilapäiset kenttälinnoitteet päätettiin korvata pysyvillä linnoituslaitteilla Hangon sataman suojaamiseksi. Linnoitustyöt suunnitteli linnoittajaprikaatin komentaja von Kierting apulaisenaan kapteeni Carl Nycander ja linnoittaminen alkoi keväällä 1793. Linnoitustyöt jatkuivat 1800-luvun alkuun saakka, mutta linnoitus jäi kuitenkin keskeneräiseksi. 

Suomen sodan aikana Hangon linnoitus joutui venäläisille ilman taisteluita. Venäläiset jatkoivat 1800-luvulla linnoitustöitä. Krimin sodan alkaessa  Gustavsvärnin linnakkeessa oli 61 tykkiä ja linnake torjui sodan aikana englantilaisten laivastohyökkäyksen. Hangon linnoitusta alettiin kuitenkin pitää liian kalliina ylläpitää ja niinpä Gustavsvärnin, Kustaa Aadolfin ja Meijerfeldtin luodoilla olleet linnakkeet räjäytettiin loppukesästä vuonna 1854. 

Hangon linnoituksen varustuksia on yhä jäljellä Gustavsvärnin ja Gustaf Adolfin  saarilla. 

## Lähteet
Vicious Delicious

__NOTOC__
**Vicious Delicious** on israelilaisen psytrancea tuottavan kaksikon Erez Aizenin ja Amit Duvdevanin eli Infected Mushroomin 26. maaliskuuta 2007 julkaistu albumi. Albumi on järjestyksessään yhtyeen kuudes albumi, ja se oli määrä julkaista jo 6. kesäkuuta 2006. 
Albumin kansikuvan toteutti David Ho.

## Kappaleet
#
#
#
#
#
#
#
#
#
#
#

## Arvostelut
* Rave: 

## Lähteet
Lady in the Water

**Lady in the Water** on vuonna 2006 ensi-iltansa saanut yhdysvaltalainen jännitys- ja fantasiaelokuva, jonka on käsikirjoittanut, tuottanut ja ohjannut M. Night Shyamalan, tuottajina myös Sam Mercer ja Jose L. Rodriguez. Musiikin elokuvaan sävelsi James Newton Howard. Tarina perustuu Shyamalanin omille lapsilleen kertomaan iltasatuun.

## Juoni
Kerrostalokompleksin talonmiehen Cleveland Heepin pelastaa nuori nainen, joka ilmestyy hänen huoltamastaan uima-altaasta. Käy ilmi, että kyseessä on myyttinen vesiolento, *narfi*, nimeltään Story, joka on tullut ihmisten maailmaan täyttämään ennalta määrättyä tehtäväänsä. Joillakin kerrostalokompleksin asukkailla on osansa narfin tehtävässä. Cleveland ryhtyy auttamaan Storya löytämään oikeat henkilöt, jotta hän voisi palata kotiinsa. Tehtävää kuitenkin vaikeuttavat koiramaiset *skruntit*, jotka pyrkivät tappamaan kaikki omasta maailmastaan poistuneet narfit.

## Näyttelijät

## Vastaanotto
Elokuva sai melko penseän vastaanoton elokuvakriitikoilta. Elokuvan kuvaaman satumaailman uskottavuus ja elokuvan vakavastiotettavuus on kyseenalaistettu, ja Shyamalanin itselleen käsikirjoittamaa roolia on kritisoitu liioitellun mahtipontiseksi. Ohjaamilleen elokuville tyypillisen lyhyen cameoroolin sijasta Shyamalanin esittämä hahmo on Lady in the Waterissa yksi tärkeimmistä. Eräs elokuvan hahmoista on elokuvakriitikko, joka on esitetty ylimielisenä ja epämiellyttävänä, mitä voidaan pitää vihamielisyytenä elokuvakriitikoita kohtaan. Elokuvasta esitettiin kuitenkin myös positiivisia arvioita. 

Lady in the Water tuotti pääsylipputuloja noin 72,9 miljoonaa dollaria. Elokuvan tuottamiseen käytettiin arviolta 70 miljoonaa dollaria ja markkinoimiseen toiset 70 miljoonaa, joten elokuva ei ollut taloudellinen menestys.

## Lähteet

## Aiheesta muualla
* Lady in the Waterin virallinen sivu. 
* 
* Lady in the Waterin trailerit.
Gasherbrum IV

**Gasherbrum IV** (; ) on maailman 17. korkein ja Pakistanin 6. korkein vuori. Se on yksi Gasherbrumin massiivin huipuista. Gasherbrumit ovat syrjäinen joukko vuoria, jotka sijaitsevat Baltoro Glacierin koillispäädyssä Karakorumin vuoristossa Himalajalla. Massiiviin sisältyy kolme maailman yli 8&nbsp;000 metriä korkeista vuorista (jos Broad Peak lasketaan mukaan).
Francisco Gento

**Francisco "Paco" Gento López** (21. lokakuuta 1933 Guarnizossa, Kantabrian maakunnassa, Espanjassa – 18. tammikuuta 2022) oli espanjalainen jalkapalloilija.

Gento aloitti ammattilaisuransa Racing Santanderin riveissä kaudella 1952–1953. Kesällä 1953 hän siirtyi Real Madridiin. Gento saavutti seuran riveissä kuusi Euroopan Cupin voittoa ja yhden Intercontinental Cupin voiton. Hän teki urallaan kaikkiaan 30 maalia Uefan seurajoukkuekilpailuissa. Espanjan-mestaruuden Gento voitti Real Madridin riveissä peräti 12 kertaa. Uransa hän päätti vuonna 1971.

Espanjan maajoukkueessa Gento pelasi vuosien 1955 ja 1969 välisenä aikana 43 ottelua ja teki niissä viisi maalia. Hän edusti Espanjaa MM-kilpailuissa vuosina 1962 ja 1966.

## Saavutukset

* Espanjan-mestaruus 1954, 1955, 1957, 1958, 1961, 1962, 1963, 1964, 1965, 1967, 1968, 1969 
* Espanjan Cupin voitto 1962, 1970
* Euroopan Cupin voitto 1956, 1957, 1958, 1959, 1960, 1966
* Intercontinental Cupin voitto 1960

## Lähteet

## Aiheesta muualla
* Tilastot maaotteluista – RSSSF 
* Tilastot eurocupeista – RSSSF
Mercator

**Mercator** ( ’kauppias’) tarkoittaa seuraavia asioita:

;henkilöitä:
*Gerhardus Mercator *Gerhard Kremer* (1512–1594), flaamilainen kartografi
*Nicholas Mercator, *Nikolaus Kauffmann* (1620–1687), saksalainen matemaatikko
*Isidorus Mercator eli Pseudo-Isidorus, ns. väärien dekretaalien julkaisussa käytetty salanimi

;laivoja:
*Mercator, siipiratasalus Wiborgin aikaisempi nimi
*SS Mercator, vuonna 1916 miinaan ajanut suomalainen Etelä-Amerikan linjan höyrylaiva
*SS Mercator, vuonna 1939 saksalaisen sukellusveneen upottama suomalainen Etelä-Amerikan linjan höyrylaiva
*S/S Mercator, jonka miehistön saksalaiset internoivat 1944 Stutthofin keskitysleiriin.

;muita merkityksiä:
*Mercatorin projektio, Gerhardus Mercatorin esittelemä sylinterikarttaprojektio
**[[Mercator (näytelmä)|Mercator]]*, roomalaisen näytelmäkirjailija Plautuksen komedia
**[[Mercator (lehti)|Mercator]]*, suomalaisen liikemies Amos Andersonin perustama kaupallisen alan lehti
*Mercator, kauppaketju Sloveniassa ja Kroatiassa
*QinetiQ Mercator, brittiläis-belgialainen miehittämätön ilma-alus
*4798 Mercator, päävyöhykkeen asteroidi.
Stig Gælok

**Stig Riemmbe Gælok** (s. 7. heinäkuuta  1961 Oslo) on Tysfjordista kotoisin oleva saamelainen runoilija, joka kirjoittaa runojaan luulajansaameksi. Hänen kirjansa, vuonna 1983 julkaistu *O, Oarjjevuodna*, oli ensimmäinen luulajansaamenkielinen kirja Anta Pirakin kirjan jälkeen. 

## Teokset
### Runokirjat

* *O, Oarjjevuodna* (1983)
* *Vuonak* (1986)
* *Amuk* (1988)
* *ale desti!* (1992)
* *Soaje* (1993)
* *Ståhke ja vájmmo* (1994)
* *Gålmåsuozak* (1994)
* *Bađur báhtar* (1999)

### Lastenkirjat
* *Gihttse, gajttsa, båhttje* (1992)
* *Bahkåståhkusak* (1999)
* *Biéhtar ja Duommá/Jávren stulliba* (1999) 
* *Biéhtar ja Duommá/Háhkabivdon* (2000) 

## Lähteet

## Aiheesta muualla
* Stig Riemmbe Gælok Sami Leksikon Internehtas
Tulenpuhallus

**Tulenpuhallus** on tulitaiteilijan temppu, jossa annetaan vaikutelma tulen puhaltamisesta suusta. Todellisuudessa suusta puhalletaan vain nestettä, joka sytytetään liekkiin vasta suun ulkopuolella.

Tulenpuhallusta käytetään usein sirkuksessa esityksen jännittävimmässä vaiheessa. Myös monet black metal -musiikkia esittävät yhtyeet ovat käyttäneet tulenpuhaltajia visuaalisen ilmeensä luomisessa. Tarueläimistä esimerkiksi lohikäärmeellä on uskottu olevan kyky sylkeä tulta luonnostaan.

Tulta voi puhaltaa usealla eri tekniikalla. Niiden yhteinen periaate on pitää suussa jotain syttyvää, mielellään myrkytöntä nestettä, joka tempun aikana puhalletaan ulos suusta, minkä jälkeen se syttyy palamaan. Perinteinen tekniikka on ottaa suuhun nesteellä täytetty pähkinä, jossa on kaksi reikää vastakkaisilla puolilla. Neste saadaan lentämään suusta puhaltamalla pähkinän läpi. Toinen tekniikka on piilottaa suuhun rätti, joka on kastettu herkästi haihtuvaan nesteeseen. Jotkut käyttävät erityisiä putkia, joiden kautta neste voidaan puhaltaa suusta ulos.

Tulenpuhallus on hyvin vaarallista, ja voi aiheuttaa jopa kuoleman. Sen vuoksi sitä voi harjoitella vain kokeneen henkilön valvonnassa. Tulenpuhalluksen riskejä ovat ihon tai vaatteiden palaminen ja haitallisen nesteen joutuminen keuhkoihin tai muualle elimistöön.

## Lähteet

## Aiheesta muualla

* Heikki Uusitalo: Tytti syöksee tulta . Kaleva 12.3.2010.
Siegfried Scherer

**Siegfried Scherer** (s. 7. huhtikuuta 1955) on saksalainen biologi. Scherer opiskeli biologiaa ja suoritti vuonna 1983 tohtorin tutkinnon Konstanzin yliopistossa aiheena sinilevien fotosynteesi ja hengitys. Hän toimi vuodesta 1983 tutkijana Konstanzin yliopistossa, sai vuonna 1984 BYK-tutkimuspalkinnon, oli vuonna 1986 vierailevana tutkijana Kiinassa ja vuosina 1987–1988 DAAD-stipendiaattina Virginian teknillisen yliopiston biokemian osastossa. Vuonna 1991 Scherer teki dosenttiväitöskirjan (Habilitation) Konstanzin yliopistossa kasvifysiologiasta ja mikrobiekologiasta. Vuodesta 1991 lähtien hän oli mikrobiekologian professori Münchenin teknillisessä korkeakoulussa sekä FML Weihenstephanin mikrobiologisen instituutin johtaja. 
Vuonna 2003 hänestä tuli Münchenin teknillisessä korkeakoulussa VT. johtaja Zentralinstituts für Ernährungs- und Lebensmittelforschung (ZIEL).

Schererin tutkimusalueita ovat mm. kasvifysiologia, molekulaarinen mikrobiekologia ja elintarvikemikrobiologia.

Scherer on esiintynyt opetusvideoilla, joilla kielletään evoluution todisteiden olemassaolo.

Vaikka hän kieltääkin olevansa kreationisti, hän on toiminut kreationistisissa järjestöissä, mm. vuoteen 2003 Discovery Instituten (Seattle) tutkijana ja vuoteen 2006 Saksan evankelikaalisen Studiengemeinschaft Wort und Wissenin kunniapuheenjohtajana.

## Lähteet
*Evoluutio - kriittinen analyysi
Alfred N. Steele

**Alfred Nu Steele** (24. huhtikuuta 1901 – 4. huhtikuuta 1959) oli yhdysvaltalainen liikemies ja johtaja. Hän oli yksi PepsiCo-virvoitusjuomayhtiön johtajista 1950-luvulla. Steele panosti massiivisiin mainoskanmpanjoihin, ja hänen johtajakaudellaan yhtiön nettotulot kasvoivat 11-kertaisiksi ja siitä tuli Coca-colan pääkikilpailija. Ennen uraansa Pepsillä Steele oli ollut Coca-colan varatoimitusjohtaja.

Steele syntyi Nashville Tennesseessä mutta kasvoi Michiganin Albionissa. Hän valmistui Northwestern Universitystä  vuonna 1923 ja työskenteli myösChicago Tribune -lehdessä, Standard Oililla ja  Columbia Broadcasting Companyllä ennen kuin aloitii Pepsissä vuonna 1949.

Steele tunnetaan näyttelijä Joan Crawfordin neljäntenä aviomiehenä. He menivät naimisiin vuonna 1955, ja liitto päättyi Steelen kuolemaan neljä vuotta myöhemmin. Hänellä oli myös poika ja tytär aikaisemmasta avioliitostaan.

Steele tuhkattiin, ja tuhkat vietiin New Yorkin osavaltion Ferncliff-hautausmaalle. Hänen vaimonsa Joan Crawfordin ruumis haudattiin aikanaan samaan kryptaan. 

## Lähteet
Otto Bayer

**Otto Bayer** (4. marraskuuta 1902 – 1. elokuuta 1982) oli saksalainen kemisti, jolla oli huomattava vaikutus Saksan kemiaan. Hän oli professori ja oppiarvoltaan tohtori. Hänet tunnetaan erityisesti polyuretaanin keksimisestä.

Bayer opiskeli kemiaa Frankfurtin yliopistossa. Hän väitteli vuonna 1924 Julius von Braunin ohjauksessa. Väitöskirjan jälkeen hän työskenteli *I.G. Farbenindustrie* -yrityksen maalitehtaalla kemistinä.

Vuonna 1933 hän siirtyi Leverkuseniin Bayerin tehtaalle laboratorion johtajaksi. Hän oli tuolloin vasta 31-vuotias. Siellä hän onnistui vuonna 1937 valmistamaan ensimmäisen kerran polyuretaania 1,8-oktaanidi-isosyanaatin ja 1,4-butaanidiolin reaktiolla. Vuonna 1941 syntyi ensimmäinen polyuretaanivaahto komponenttien epäpuhtauksien seurauksena. Tämän jälkeen reaktioon lisättiin tarkoituksella pieniä määriä vettä, mikä johti joustavan vaahdon muodostumiseen. Polyuretaanivaahto on nykyään selvästi tärkein polyuretaanimateriaali.

Nimestään huolimatta Otto Bayer ei ole sukua Bayer AG:n perustajalle Friedrich Bayerille.

Testamentissa Bayer määräsi perustettavaksi *Otto-Bayer-säätiön*, joka on vuodesta 1984 alkaen myöntänyt *Otto Bayer -palkinnon*.

## Lähteet
Lawton (Oklahoma)

**Lawton** on Yhdysvaltain Oklahoman osavaltiossa ja Comanchen piirikunnassa sijaitseva kaupunki. Kaupunki perustettiin vuonna 1901 ja se on nimetty Yhdysvaltain sisällissodassa taistelleen sotilaan Henry Ware Lawtonin mukaan. Vuoden 2018 arvion mukaan kaupungin asukasmäärä oli 92&nbsp;859 ja pinta-ala 209,9 neliökilometriä. Vuosina 2010–2018 kaupungin väkiluku laski 4,1 prosenttia. Lawtonin metropolialueella asuu noin 114&nbsp;916 ihmistä. 

Kaupungista on lähtöisin useita kuuluisia ihmisiä, kuten Oscar-palkittu näyttelijä Joan Crawford, Paavo Pesusienen luoja Stephen Hillenburg ja Miss America 2007 Lauren Nelson.

## Lähteet

## Aiheesta muualla

*Kaupungin virallinen sivusto
Julia Domna

**Julia Domna** (170–217) oli Rooman keisarinna ja keisari Septimius Severuksen toinen vaimo. Hän oli keisarien Caracalla ja Geta äiti. 

Julia Domna oli alkujaan syyrialaista sukua ja hänen isänsä Julius Bassianus oli aurinkojumala Heliogabaluksen pappi Emesassa (nykyinen Homs). Domnalla oli myös vanhempi sisko Julia Maesa joka oli keisari Elagabaluksen (hallitsi 218–222) isoäiti. 

Julia Domna ja Severus avioituivat joskus 180-luvun lopulla, sen jälkeen kun Severuksen ensimmäinen vaimo Paccia Marciana kuoli. Caracalla syntyi vuonna 188 ja Geta vuonna 189. Severus julistautui keisariksi vuonna 193 sen jälkeen kun Roomassa oli syttynyt valtataistelu Commoduksen kuoleman jälkeen. Domna seurasi miehensä mukana kun tämä matkusti itään taistelemaan usurpaattori Pescennius Nigeriä vastaan. Julia Domna sai sisällissodan aikana lisänimen *mater castrorum* (osapuilleen "leirin äiti"). 

Severus kuoli vuonna 211 ja hänen testamenttinsa mukaan Caracallan ja Getan tuli hallita yhdessä. Caracalla antoi kuitenkin pian tappaa veljensä. Caracallan ja hänen äitinsä välit olivat tästä lähtien ongelmalliset. Julia Domna matkusti kuitenkin Caracallan mukana tämän Parthiaa vastaan tekemän sotaretken aikana. Julia Domna teki itsemurhan kuultuaan että Caracalla oli murhattu ja että Macrinus oli julistautunut keisariksi.

## Lähteet
* Benario, Herbert W.: Severan Julias (A.D. 193-235) *An Online Encyclopedia of Roman Emperors* 

## Aiheesta muualla

* Lindemann, Kate (toim.): Julia Domna *Women Philosophers*
Harry Rapf

**Harry Rapf** (16. lokakuuta 1882 – 6. helmikuuta 1949) oli yhdysvaltalainen liikemies ja elokuvajohtaja sekä -tuottaja. Hän oli yksi elokuvajätti Metro-Goldwyn-Mayerin johtajista aina vuodesta 1924 kuolemaansa saakka. Sen lisäksi hän oli mukana perustamassa Yhdysvaltain elokuva-akatemiaa AMPASia. Rapf tunnetaan myös yhtenä näyttelijä Joan Crawfordin ”löytäjistä”. Rapf näki Crawfordin tanssimassa Broadway-näytelmässä ja kutsui tämän koe-esiintymiseen, jonka kautta Crawford solmi ensimmäinen elokuvasopimuksensa MGM:n kanssa. Rapf on tuottaja Maurice Rapfin isä. 

## Aiheesta muualla
*
Kajsa Ingemarsson

__NOTOC__
**Kajsa Lena Ingemarsson**, (s. 25. joulukuuta 1965 Oxelösund, Ruotsi) on ruotsalainen näyttelijä, toimittaja, kirjailija ja käsikirjoittaja.

Ingemarsson on ollut toimittajana radiossa ja televisiossa ja työskennellyt lisäksi muun muassa kääntäjänä ja diplomaattina. Hän asuu Tukholmassa puolisonsa Lasse Johanssonin sekä heidän tytärtensä Lauran ja Rosan kanssa.

Ingemarsson vietti varhaislapsuutensa Tukholmassa ja muutti 12-vuotiaana Blekingen läänissä sijaitsevalle pikkupaikkakunnalle, kunnes palasi lukion jälkeen pääkaupunkiin. Ingemarsson opiskeli Tukholman yliopistossa venäjää, puolaa ja valtiotieteitä sekä vuoden venäjää Pushkin-instituutissa Moskovassa.

Kun Ingemarsson palasi kotimaahansa vuonna 1990, Ruotsin turvallisuuspoliisi Säpo tarjosi hänelle työtä Venäjän suunnasta tulevassa torjunnassa, eli niin sanotussa vastavakoilussa. Ingemarsson työskenteli turvallisuuspoliisin palveluksessa vuosina 1991–1997. Uran jatkuminen turvallisuuspoliisin alaisena olisi kuitenkin edellyttänyt Ingemarssonilta opintoja Poliisikorkeakoulussa.   

## Ura kirjailijana
Ingemarssonin esikoisromaani *Matkalaukkumorsian* ilmestyi vuonna 2002. Hän on kirjoittanut sen jälkeen kuusi romaania, yhden kolumnikokoelman sekä kaksi elämäntaito-opasta. Hänen vuonna 2004 ilmestynyt romaaninsa *Keltaisten sitruunoiden kahvila* (*Små citroner gula*) oli Ruotsin myydyin romaani vuonna 2005.

Ingemarssonin romaanit ovat aikalaisromaaneja, jotka nostavat esille nykynaisen arkipäivää koskettavia kysymyksiä. Kirjailijan teoksille tunnusomainen teema ovat elämän käännekohdat ja ratkaisevat valinnat. Ingemarssonin romaaneja on käännetty useille eri kielille, muun muassa suomeksi, saksaksi, italiaksi, ranskaksi ja englanniksi.'

## Teokset
* *Matkalaukkumorsian*, suom. Sanna Manninen (*På det fjärde ska det ske*, 2002)
* *Inte enklare än så*, 2003
* *Keltaisten sitruunoiden ravintola*, suom. Sanna Manninen *(Små citroner gula*, 2004)
* *Den ryske vännen*, 2005
* *Kajsan maailma*, kolumnikokoelma, suom. Sanna Manninen (*Kajsas Värld*, 2006)
* *Kohtalon pyörä*, suom. Sanna Manninen (*Lyckans Hjul*, 2007)
* *Vettä vain*, suom. Sanna Manninen (*Bara vanligt vatten*, 2009)
* *Drömliv -lycklig på riktigt*, 2009
* *Någonstans inom oss*, 2011
* *Den Magiska Gnistan*, 2013

### Televisio-ohjelmat
* *Detta har hänt* (televisiosarja), 1996
* *Humorlabbet* (televisiosarja), 2001
* *Godafton Sverige* (televisiosarja), 2003
* *Teveteve* (televisiosarja), 2005
* *Snacka om nyheter*, 2008
* *Heikoin lenkki*, 2011

### Käsikirjoitukset
* *Detta har hänt*, 1996

## Lähteet

## Aiheesta muualla
* Kajsa Ingemarsson WSOY:n sivuilla
* Forumin kirjailijaesittely  
* Aftonbladetin artikkeli 
* Svenska Dagbladetin artikkeli (ruotsiksi)
Sōkaku Takeda

** Sōkaku Takeda ** (, 10. lokakuuta 1859–25. huhtikuuta 1943) oli kuuluisa bujutsutaitojen taitaja ja jujutsukoulu Daitō-ryū aiki jūjutsun päämies *([[sōke]])*. 

Sōkaku Takeda syntyi Aizun alueella Fukushiman prefektuurissa. Sōkaku Takeda oli viimeisiä samuraita, jotka olivat säännöllisesti käyttäneet miekkaa taisteluissa ja surmanneet vastustajiaan miekalla. Jo nuorena Sōkaku Takedan isä, joka oli opettaja, koulutti poikansa useiden bujutsulajien osaajaksi. Aikidon kehittäjä Morihei Ueshiba saikin aiki-jutsu opinsa juuri Sokaku Takedalta. 

## Lähteet
Culver City

**Culver City** on kaupunki Kalifornian osavaltiossa Yhdysvalloissa. Se kuuluu Los Angelesin piirikuntaan. Kaupunki on 1920-luvulta lähtien tunnettu useista elokuvastudioistaan. Culver Cityn perusti ja nimesi itsensä mukaan kiinteistönvälittäjä Harry Culver vuonna 1913. Vuoden 2018 väestönlaskennassa kaupungin asukasluku oli 39 214.

## Televisio- ja elokuvateollisuus
Culver City tunnetaan erityisesti elokuvateollisuudestaan, ja siellä sijaitsee useita elokuvastudioita. Ensimmäinen studio rakennettiin jo vuonna 1918. Muun muassa elokuvajätti Sony Pictures Entertainmentin studiot sijaitsevat alueella. Nykyiset Sony Pictures Entertainmentin toimitilat olivat aiemmin Metro-Goldwyn-Mayerin käytössä. Culver Cityssä on tuotettu useita elokuvia kuten klassikot *[[Tuulen viemää (elokuva)|Tuulen viemää]]* (1939) ja *[[Citizen Kane]]* (1941), sekä uudemmat *[[Grease (elokuva)|Grease]]* (1978) ja *[[E.T.]]* (1982). Myös useita televisiosarjoja on kuvattu alueella.

## Liikenne
Culver Cityn metroasema on  kaupungin merkittävin joukkoliikenneasema. Asemalta pääsee nopeasti Los Angelesin keskustaan ja Santa Monicaan.

## Katso myös
*Hollywood

## Aiheesta muualla

*Kaupungin viralliset sivut
Laillinen este

**Laillinen este** on prosessioikeuden termi, jolla tarkoitetaan pätevää syytä olla poissa oikeuden istunnosta tai viranomaisen toimituksesta. Laillinen este voi olla myös syy olla jättämättä kirjallista lausuntoa tai toteuttamasta muuta määrättyä tehtävää. Jos henkilöllä on laillinen este, hänen poissaolonsa ei aiheuta oikeudenmenetystä tai poissaolosta seuraavaa rangaistusseuraamusta.

Laillinen este määritellään oikeudenkäymiskaaren 12. luvun 28. pykälässä. Lailliseksi esteeksi hyväksytään aina sairaus ja yleisen liikenteen keskeytyminen. Muusta esteestä tuomioistuin tutkii, onko este hyväksyttävissä lailliseksi. Asiamiehen laillinen este kelpaa asianosaisenkin lailliseksi esteeksi, mikäli toista asiamiestä ei ole mahdollista ajoissa asettaa. Muita lakeja, joissa käytetään laillisen esteen käsitettä, ovat muun muassa laki oikeudenkäynnistä hallintoasioissa (808/2019), merilaki (674/1994) ja asevelvollisuuslaki (1438/2007).

## Oikeuskäytäntöä
Oikeuskäytännössä on usein vaadittu, että henkilö, joka pyrkii väittämään itsellään olleen laillisen esteen, tekee voitavansa istuntoon saapumiseksi. Esimerkiksi korkeimman oikeuden tuomioissa 2004:102 ja 2004:101 edellytettiin poliisin kiinniottamalta tai vankilassa olevalta henkilöltä, että tämä ilmoittaa itseään koskevasta haasteesta viranomaiselle, jotta hänet voitaisiin toimittaa oikeuteen. Pelkkä vapaudenmenetys ei ollut laillinen este. Sen sijaan maantieteellinen etäisyys, joka olisi estänyt kiinniotetun toimittamisen vanginkuljetuksena istuntoon ajoissa, muodosti laillisen esteen.

Postin kulun epäsäännöllisyydet eivät muodosta laillista estettä. Postilakko ei muodostanut korkeimman oikeuden tuomiossa KKO 1984-II-156 laillista estettä, kun asianosainen oli tietoinen lakon uhasta ja hänellä oli mahdollisuus asiakirjojen lähettämisen lisäksi saapua paikalle henkilökohtaisesti. Vastaava ratkaisu tehtiin tapauksessa KKO:1996:116, jossa kirjeen saapuminen perille oli myöhästynyt. Tyyppiesimerkki lailliseksi esteeksi hyväksyttävästä liikenteen keskeytymisestä on ankara lumimyrsky, joka hyväksyttiin esteeksi korkeimman hallinto-oikeuden tuomiossa KHO:45/12/82.

Lakon ei ole katsottu muodostavan laillista estettä, mikäli vaihtoehtoisella toimintamallilla velvoite olisi voitu hoitaa lakosta huolimatta määräajassa.

Sairauden lisäksi myös omaisen vakava tilanne voi muodostaa laillisen esteen. Mm. isän mukanaolo synnytyksessä on katsottu lailliseksi esteeksi. Toisaalta omankin sairauden tulee olla "laadultaan tai vaikutuksiltaan sellainen, ettei henkilö voi terveydentilaansa vaarantamatta saapua oikeuden istuntoon tai olla läsnä siellä". Sairaalahoitoa vaativa sairaus täyttää yleensä tämän kriteerin. Myös terveyden kannalta välttämättömät hoitotoimenpiteet muodostavat laillisen esteen. Sen sijaan pelkkää kiireetöntä leikkausta tai avohoitoa vaatinutta, sairauslomaan oikeuttanutta sairautta ei ole pidetty laillisena esteenä.

## Katso myös
*Oikeudenkäynti riita-asiassa
*Oikeudenkäynti rikosasiassa

## Lähteet
Box-office poison

**Box-office poison**, vapaasti suomennettuna *lippuluukkumyrkky*, viittaa lähinnä 1930-luvun lopun ja 1940-luvun alun elokuvamaailman ilmiöön. Niin sanotuksi box-office poisoniksi kutsuttiin henkilöä, yleensä näyttelijää, joka aiemmin oli vetänyt katsojia elokuvateatteriin ja joka ei enää jostakin syystä pystynyt samaan, vaan saattoi jopa päinvastoin käännyttää katsojia lippuluukulta. Box-office poison ei ollut näyttelijän oma tietoinen valinta ja vaikeutti huomattavasti uraa, pahimmassa tapauksessa jopa päätti sen. Esimerkiksi Katharine Hepburn, Joan Crawford ja Fred Astaire leimattiin aikoinaan box-office poisoniksi, mutta he onnistuivat siitä huolimatta jatkamaan uraansa menestyksekkäästi.

## Muita merkityksiä
**Box Office Poison* on myös Alex Robinsonin luoma sarjakuvasarja.

## Katso myös
*Hollywood
*Elokuva

## Lähteet
Borneonpuuleopardi

**Borneonpuuleopardi** (*Neofelis diardi*) on kissaeläin, jota vuoteen 2007 asti pidettiin puuleopardin *Neofelis nebulosa diardi* nimisenä alalajina. Geenitutkimus kuitenkin osoitti, että nämä Borneolla ja Sumatralla elävät puuleopardit eroavat Kaakkois-Aasian mantereen puuleopardeista niin merkittävästi, että niitä tulee pitää omana itsenäisenä lajinaan. Lajien ero on verrattavissa muiden suurten kissaeläinlajien, kuten tiikereiden ja leopardien väliseen geneettiseen eroon. Tämän perusteella arvioidaan, että puuleopardilajit erkanivat toisistaan 1–3 miljoonaa vuotta sitten. Borneonpuuleopardin kannaksi arvioidaan 5&nbsp;000–11&nbsp;000 yksilöä, ja laji on uhanalainen.

Borneonpuuleopardit elävät useimmilla Borneon metsäalueilla rannikolta aina vuoristoihin asti. Ne suosivat erityisesti tuuheita alanko- ja mäkisademetsiä ja karttavat aukeita paikkoja. Ravinto koostuu pääasiassa apinoista, hirvieläimistä ja nuorista partasioista, satunnaisesti myös linnuista ja matelijoista.

## Lähteet
Max Factor (kosmetiikkayhtiö)

**Max Factor** on Max Factor Seniorin  (1872–1938) vuonna 1909 perustama yhdysvaltalainen kosmetiikkayhtiö. Vuodesta 1991 yhtiö on ollut Procter & Gamblen omistuksessa.

1920-, 1930- ja 1940-luvuilla *Max Factor* liitettiin kiinteästi elokuvamaailmaan. Max Factor Senior teki elokuvien ensimmäisen meikkauksen vuonna 1914 ja tiettävästi loi termin "makeup" (suom. meikki). Monet näyttelijättäret, kuten Bette Davis ja Jean Harlow, olivat vakioasiakkaita Factorin kauneushoitolassa. Monet näistä asiakkaista myös esiintyivät *Max Factorin* mainoksissa ja tekivät tuotemerkkiä tunnetuksi. Vielä nykyäänkin *Max Factor* liitetään usein elokuvamaailmaan, sillä muun muassa monissa sen mainoksissa mainostetaan lisäksi elokuvia, joissa yhtiön meikkejä on käytetty. Heillä on oma tähti Hollywood Walk of Famella.

## Lähteet

## Aiheesta muualla

* Yhtiön kotisivut
* Max Factor tekee Tuhkimoistakin tähtiä. *Kuva* 20.7.1938, nro 15, s. 28, Kansalliskirjaston digitaaliset aineistot.
GMC

**GMC** (alun perin **GMC Truck**) on yhdysvaltalaisen General Motors -konsernin automerkki. Se valmistaa maasto-, lava-, paketti- ja kuorma-autoja. Aiemmin yhtiö on myös valmistanut linja-autoja.

## Nykyiset mallit

* Terrain
* Terrain Denali
* Acadia
* Acadia Denali
* Yukon
* Yukon Denali
* Yukon XL
* Yukon XL Denali
* Canyon
* Canyon Denali
* Sierra 1500
* Sierra 1500 Denali
* Sierra 2500HD
* Sierra 2500 Denali HD
* Sierra 3500HD
* Sierra 3500 Denali HD
* Savana Cargo
* Savana Passenger
* Savana Cutaway

## Aiheesta muualla
Eveliina Kurki

**Eveliina Kurki** on suomalainen viihdeartisti ja laulaja. Hän oli MTV3:n järjestämän Kiitorata-ohjelman finaalissa vuonna 1995. Eräitä hänen kappaleitaan ovat '"Kesäkissa" ja "Sä osaat sillälailla peppua vemputtaa".  

## Diskografia

### Albumit
* *[[Eveliina Kurki (albumi)|Eveliina Kurki]] *(1999)

### Singlet
* *7 syntii *(1997)
* *Lolita *(1998)
* *Tex Mex Cowboy *(1998)
* *Näitä maailman teitä *(2017)
* *Rakkauden Silta* (2019)
Coimbra-ryhmä

**Coimbra-ryhmä** on vuonna 1985 perustettu eräiden merkittävän aseman saavuttaneiden eurooppalaisten yliopistojen muodostama verkosto, jossa oli aikoinaan 38 jäsentä 23 maasta. Suomalaisista yliopistoista ryhmään kuuluvat Turun yliopisto ja Åbo Akademi. Ryhmä on nimetty siihen kuuluvan portugalilaisen Coimbran yliopiston mukaan.

## Ryhmään kuuluvat yliopistot
Coimbra-ryhmään kuuluivat vuonna 2016 seuraavat 41 yliopistoa:

**Alankomaat**
* Groningenin yliopisto
* Leidenin yliopisto 
* Utrechtin yliopisto

**Belgia**
* Leuvenin katolinen yliopisto
* Louvainin katolinen yliopisto

**Britannia**
* Bristolin yliopisto
* Durhamin yliopisto
* Edinburghin yliopisto

**Espanja**
* Barcelonan yliopisto
* Granadan yliopisto
* Salamancan yliopisto

**Irlanti**
* Irlannin kansallinen yliopisto, Galway
* Trinity College, Dublin

**Italia**
* Bolognan yliopisto
* Padovan yliopisto
* Pavian yliopisto
* Sienan yliopisto

**Itävalta**
* Grazin yliopisto

**Liettua**
* Vilnan yliopisto

**Norja**
* Bergenin yliopisto

**Portugali**
* Coimbran yliopisto

**Puola**
* Jagellon yliopisto

**Ranska**
* Montpellier’n yliopisto
* Poitiers’n yliopisto
* Université Paul-Valéry Montpellier III

**Romania**
* Iaşin yliopisto

**Ruotsi**
* Uppsalan yliopisto

**Saksa**
* Göttingenin Georg-August-yliopisto
* Heidelbergin yliopisto
* Jenan yliopisto
* Kölnin yliopisto
* Würzburgin yliopisto

**Suomi**
* Turun yliopisto
* Åbo Akademi

**Sveitsi**
* Geneven yliopisto

**Tanska**
* Aarhusin yliopisto

**Tšekki**
* Kaarlen yliopisto

**Turkki**
* Istanbulin yliopisto

**Unkari**
* Budapestin yliopisto

**Venäjä**
* Pietarin valtionyliopisto

**Viro**
* Tarton yliopisto

## Lähteet

## Aiheesta muualla
*Coimbra-ryhmän virallinen sivusto
Spaceballs (demoryhmä)

**Spaceballs** on yksi demoskenen tunnetuimpia ryhmiä. Se on erityisen tunnettu 1990-luvun alun Amigalle tuotetuista demoistaan, jotka voittivat palkintoja kansainvälisillä demopartyilla. Ryhmä on peräisin Haldenista Norjasta. Se perustettiin jo vuonna 1989 ja on Norjan vanhin edelleen toimiva demoryhmä.

Ryhmän perusti teini-ikäinen tietokoneharrastaja, joka demoskenessä esiintyi nimellä *Dark Helmet*.
Ryhmään liittyi pian ohjelmoijaksi *Lone Starr*, josta tuli eräs demoskenen tunnetuimpia Amiga-ohjelmoijia. Hän ohjelmoi muun muassa kaksi demoa, joista Spaceballs muistetaan parhaiten:  *State of the Art* ja *9 Fingers*. Näissä demoissa tanssivat naishahmot oli synkronisoitu korkealaatuiseen musiikkiin. Useimmat muistakin Spaceballsin jäsenistä olivat ottaneet nimimerkkinsä Avaruusboltsit-elokuvan hahmojen mukaan.

*Lone Starr* ja *Dark Helmet* herättivät huomiota nuorella iällään ja ohjelmointitaidoillaan, mutta lopulta he ravisuttivat demoskeneä hylkäämällä vanhat koulukunnan demoefektit.

Spaceballsin toiminta hiljeni alkuaikojen menestyksen jälkeen monien jäsenten siirryttyä peliteollisuuden palvelukseen, mutta vuonna 1997 jäsenet *Slummy* ja *Yoghurt* aloittivat toiminnan uudelleen.

## Merkittäviä tuotoksia

* *Wayfarer* (1. sija, The Gathering 1992)
* *State of the Art* (1. sija, The Party 1992)
* *9 Fingers* (4. sija, The Party 1993)
* *Hypnopolis* (1. sija, The Gathering 2000)
* *King of Fuck* (2. sija, Assembly 2001, 4k intro)

## Lähteet

## Aiheesta muualla

* Spaceballsin kotisivu
* Spaceballs Pouët.netissä
* Spaceballs CSDb:ssä
* ITS ART – Artikkeli State of the Artista
Darryl F. Zanuck

**Darryl Francis Zanuck** (5. syyskuuta 1902 – 22. joulukuuta 1979) oli Oscar-palkittu yhdysvaltalainen tuottaja, näyttelijä, ohjaaja ja käsikirjoittaja.

Zanuck syntyi Nebraskan osavaltiossa, mutta muutti 6-vuotiaana äitinsä kanssa Los Angelesiin. Jo 8-vuotiaana hän esiintyi ensimmäisessä elokuvassaan, tosin vain extran roolissa. Hänen isänsä ei kuitenkaan ollut mielissään poikansa näyttelijäinnostuksesta, vaan kutsui tämän takaisin kotiin Nebraskaan. Vuonna 1917 Zanuck liittyi Yhdysvaltain armeijaan ja palveli muutaman vuoden ajan Ranskassa. Yhdysvaltoihin palattuaan hän päätti koettaa kykyjään käsikirjoittamisen parissa. Hän saikin myytyä muutamia käsikirjoituksiaan eri elokuvayhtiöille. Vuonna 1924 Zanuck sai vakituisen paikan Warner Bros. -yhtiöstä. Hän siirtyi ensin hallintopuolelle ja kohosi lopulta yhtiön tuotantopuolen johtoon vuonna 1931. 

Kahta vuotta myöhemmin Zanuck kuitenkin jätti yhtiön työskennelläkseen sen sijaan Twentieth Century Pictures -yhtiölle. Vuonna 1935 hän kumppaneineen osti Fox-yhtiön ja liitti sen yhteen vanhan yhtiönsä kanssa. Tästä muodostuneelle uudelle yhtiölle annettiin nimeksi 20th Century Fox. Zanuck toimi sen varapääjohtajana. Toisen maailmansodan aikaan hän otti vapaata yhtiöstä ja palveli jälleen armeijassa. 1950-luvulla hän vetäytyi yhtiöstä tuottaakseen itsenäisesti elokuvia Euroopassa. Zanuck palasi kuitenkin jo vuonna 1962 takaisin yhtiön johtoon. Hän myös nimitti poikansa Richard D. Zanuckin tuotannon johtajaksi, mikä osoittautui virheeksi, sillä vuonna 1971 hänen poikansa yhdessä yhtiön johtokunnan kanssa pakotti Zanuckin eroamaan virastaan.

Zanuck kuoli keuhkokuumeeseen vuonna 1979. Hänet on haudattu Kaliforniaan. Hänellä on lisäksi tähti Hollywood Walk of Famella.

## Lähteet

## Aiheesta muualla

*
Buleuterion

**Buleuterion** ( tai *bouleutērion*) oli antiikin kreikkalaisessa arkkitehtuurissa kaupunkivaltion neuvoston (*[[bule|bulē]]*) istuntosali. Buleuterioneista on monia löydettyjä arkeologisia esimerkkejä Kreikasta ja sen lähialueilta.

Tunnettuja buleuterioneita ovat muun muassa Olympian ja Ateenan buleuterionit. Vanhin säilynyt buleuterion on Olympian buleuterion, joka rakennettiin 500-luvulla eaa. Siellä tehtiin Olympian kisojen hallinnointi. Rakennus muodostui kahdesta rinnakkaisesta pitkänomaisesta ja apsikseen päättyvästä rakennuksesta. Niitä yhdisti julkisivun puolella katettu pylväikkö. Ateenan buleuterion, jossa kokoontui kaupungin 500-miehinen neuvosto, sijaitsi Agoralla. Myös se rakennettiin 500-luvulla eaa.

300-luvulla eaa. buleuterionin muodoksi vakiintui nelikulmainen rakennus, jossa oli keskellä puhujalava ja porrasmaisesti kohoavat istuinrivit kolmella sivulla.

## Buleuterion-rakennuksia

* Buleuterion, Assos
* Buleuterion, Ateena
* Buleuterion, Dodona
* Buleuterion, Delfoi
* Buleuterion, Delos
* Buleuterion/Odeion, Efesos
* Buleuterion, Ilion
* Buleuterion, Miletos
* Buleuterion, Olympia
* Buleuterion, Priene

## Lähteet

## Aiheesta muualla

* Bouleuterion: Birthplace of Democracy. Foundation of the Hellenic World.
Amistad

**La Amistad** () oli 1800-luvulla liikennöinyt espanjalainen orjalaiva.

*La Amistad* on kuuluisa siitä, kun laivan 53 Afrikasta vangitsemaa afrikkalaista nousi kapinaan kesken kuljetuksen vuonna 1839. Orjat oli tarkoitus myydä laivan saavuttua Yhdysvaltoihin. Tuolloin Yhdysvalloissa oli jo voimassa laki, joka kielsi orjien tuonnin Afrikasta, joten orjat kuljetettiin Kuuban Havannasta Puerto Principeen, valheellisesti Kuubassa syntyneinä orjina.
 
Orjalaivan sankariksi nousi mies nimeltä Joseph Cinqué, joka oli yksi vangituista. Hän sai vapautetuksi itsensä ja muutaman muun vangitun. He surmasivat laivan kokin ja kapteenin ja lopuksi pakottivat laivan kohti Afrikkaa. Heille uskoteltiin laivan olevan menossa Afrikkaan, ja kapinan jälkeen näin aluksi olikin, mutta laivan navigaattori ja muu henkilökunta käänsivät salaa laivan suunnan, ja kohta he olivatkin purjehtimassa Yhdysvaltoihin. Kapinalliset eivät kyenneet oivaltamaan tätä, sillä heillä ei ollut kokemusta suurella laivalla purjehtimisesta. Kun laiva saapui New Yorkin edustalle, yhdysvaltalainen sotalaiva havaitsi *La Amistadin* ja otti sen haltuunsa. Vangitut kuljetettiin Connecticutiin, missä heidät oli tarkoitus myydä orjina edelleen eteenpäin. Tästä alkoi monisäikeinen oikeustaistelu heidän omistuksestaan ja oikeuksistaan. Tapahtumasarja sai aikaan myös poliittisen liikkeen orjuuden kieltämiseksi.

Steven Spielberg on ohjannut tapahtumasta elokuvan ''Amistad''.

## Lähteet
Brain Damage

**Brain Damage** on dubyhtye, joka on perustettu vuonna 1999 Saint-Étiennessa Ranskassa.

## Diskografia

### '''Maxi'''
* Bipolar Disorder (Bangarang) - *1999*

### '''Albumit'''

#### (studio)
* *Always greener (on the other side)* (Bangarang/Hammerbass) - *2002*
* *Ashes to ashes / Dub to dub* (Bangarang/Hammerbass/Sounds Around) - *2004*
* *Spoken dub manifesto vol.1* (Bangarang/Jarring Effects) - *2006*
* *Short Cuts* (Bangarang/Jarring Effects) - *2008*
* *Burning before Sunset* (Jarring Effects/Discograph) - *2010*
* *Burning before sunset* featuring Black Sifichi (Jarring Effects) -  *2010*
* *High Damage* by High Tone meets Brain Damage (Jarring Effects) - *2012*
* *What you gonna do?* (Jarring Effects) - *2012*
* *Empire Soldiers* by *Brain Damage meets Vibronics* (Jarring Effects) - *2013*
* *Walk The Walk* (Jarring Effects) - *2015*
* *Talk The Talk* (Jarring Effects) - *2016*
* *Liberation Times* by Brain Damage meets Harrison Stafford  (Jarring Effects) - 2017
* *Ya no mas !* (Jarring Effects) - 2018
* *Beyond the Blue* by Brain Damage meets Big Youth (Jarring Effects) - 2021
* *Dreaming From an Iron Gate* by Groundation meets Brain Damage (Baco Records) - 2023

#### (live)
* Short Cuts Live (Jarring Effects/Discograph) - *2009*
* *Empire Soldiers Live*  (Jarring Effects / L'Autre Distribution) - 2015

### '''muut'''
* *Combat Dub*
* *Combat Dub II*
* *Combat Dub III*
* *Combat Dub IV*
* *Digital Park Compilation*
* *Alpha and Omega Meets Bangarang*
* Maxi vinyle de remixes de Lab°
* *Roots of Dub Funk vol. 3*
* *Dub Solidarity*
* *Crooklyn Dub Outernational/Certified Dope Vol.4*
* Alpha and Omega : *Spirit of the Ancients*
* *Dub Excursion* (Produced by Sounds Around Records)
* *Dub in France*
* *Dub Addicts*
* *JFX 100*
* Zion Train : Live as one remixed
* How do you sleep ?
* Burn Babylon Burn
* Dub Wiser Chapter II
* Wordsound 48 LP
* High Tone Dub Box
* Brain Damage meets Jazzmin Tutum
* Zenzile Electric Soul Remixes
* Tour de Force Battle Cry Remixed
* Vaticaen Box #2
* Remix of Vibronics' Samsara
* Dub Alliance
* Skank Lab #5
* Tribute to Style Scott, Remix Clash
* Sparky Riots
* Remix on Vibronics' African Stone EP
* Remix of Zenzile So Far So Good
* EP Brain Damage meets Sir Jean featuring Sir Jean (Jarring Effects)

## Lähteet

## Aiheesta muualla
* Brain Damagen virallinen sivusto
Jim Bechtel

**James "Jim" Bechtel** on yhdysvaltalainen puuvillafarmari ja pokerinpelaaja. Bechtel on vuoden 1993 World Series of Pokerin (WSOP) pääturnauksen voittaja.

Bechtel oli lähellä voittaa ensimmäisen WSOP-rannekkeensa jo vuonna 1979 , jolloin hän sijoittui toiseksi Perry Greenin jälkeen 1&nbsp;500 dollarin no limit texas hold'em -turnauksessa. Vuonna 1988 hän oli pääturnauksen finaalipöydän kuudes ja ansaitsi 49&nbsp;000 dollaria.

Vuonna 1993 WSOP:n pääturnauksessa Bechtel oli finaalipöydän alkaessa toisena 631&nbsp;000 dollarin pelimerkeillä. Pelin aikana hän pudotti vuoden 1990 mestarin Mansour Matloubin sekä John Bonettin ennen kuin kukisti pienellä määrällä pelimerkkejä pelanneen Glenn Cozenin kaksinpelin kolmannessa kädessä. Bechtelin J 6 piti Cozenin 7 4 kättä vastaan kun pöytään tuli T 8 3 2 5. Bechtelistä tuli ensimmäinen WSOP:n voittanut amatööripelaaja sitten Hal Fowlerin vuonna 1979. Bechtel ansaitsi voitostaan miljoona dollaria.

Bechtel on sijoittunut WSOP:n pääturnauksessa rahoille myös vuosina 1986 (11.) ja 1989 (31.). Vuonna 2006 hän oli WSOP:n 50&nbsp;000 dollarin sisäänoston H.O.R.S.E.-turnauksessa neljäs ansaiten 549&nbsp;120 dollaria. World Poker Tourilla Bechtel on parhaimmillaan ollut kymmenes (2003 Bellagio Five-Diamond World Poker Classic).

Bechtelin turnausansiot ylittivät vuoden 2006 lopussa 2,5 miljoonaa dollaria.

## Lähteet

## Aiheesta muualla
*
Ekstrapyramidaalijärjestelmä

**Ekstrapyramidaalijärjestelmä** on ihmisillä aivoissa sijaitseva keskushermoston osa, joka säätelee ihmisen tiedostomatonta liikkeiden sujuvuutta eli motoriikkaa. Siihen kuuluvat muun muassa tyvitumakkeet eli basaaligangliot. Anatomisesti ekstrapyramidaalijärjestelmä on aivojen motoristen hermojen muodostaman pyramidiradan ulkopuolelle jäävä osa. Ekstrapyramidaalirata kontrolloi lihastonusta ja tasapainoheijasteita. Järjestelmään kuuluu monimutkainen neuronien takaisinkytkentäjärjestelmä. Ei-tahdonalaiseen motoriikkaan kuuluvat myös pikkuaivot, joiden tehtävänä on enemmän liikkeiden koordinaatiota. Ekstrapyramidaaliradat lähtevät tyvitumakkeista ja talamuksesta.

Ekstrapyramidaalijärjestelmän häiriöitä kutsutaan usein ekstrapyramidaalioireiksi, joista esimerkkinä parkinsonismi. Parkinsonismi saattaa aiheutua Parkinsonin taudista tai psyykenlääkkeiden sivuvaikutuksista mutta myös psyykkisistä sairauksista, kuten skitsofrenia, kaksisuuntainen mielialahäiriö ja depressio. Häiriöitä aiheuttavat lääkkeet ovat yleensä ihmisen aivoihin vaikuttavia voimakkaita lääkkeitä, esimerkiksi antipsykootteja, Alzheimer-lääkkeitä tai litiumia.

Häiriöt ilmenevät esimerkiksi lihasten nykimisenä tahdonvastaisesti ihmisen liikkuessa tai puhuessa tai vaikkapa käsien tärinänä. Häiriön voivat aiheuttaa myös psyykenlääkkeet.
Keijo Komppa

**Keijo Kalervo Emil Komppa** (10. huhtikuuta 1928 Helsinki – 22. kesäkuuta 2009 Helsinki) oli suomalainen näyttelijä. Hän esiintyi televisiosarjassa *[[Sodan ja rauhan miehet]]* J.&nbsp;K. Paasikivenä sekä televisiosarjassa *[[Naapurilähiö]]*. Hän toimi Suomen Kansallisteatterissa 1982–1995 ja sitä ennen monissa muissa teattereissa.

Komppa valmistui Teatterikoulun korkeakouluosastolta 1967 suoritettuaan ohjaaja-dramaturgitutkinnon.

Komppa esiintyi jo 1930-luvulla lapsinäyttelijänä, mutta varsinaisesti ura alkoi Helsingin teiniteatterista 1940-luvun lopulla ja Ylioppilasteatterista, jonka johtaja hän oli 1952–1954. 1950-luvulta alkaen hän näytteli elokuvissa ja toimi radioteatterissa ohjaajana ja näyttelijänä, elokuvassa, sittemmin televisiossa ja teki pitkän uransa aikana myös valistusfilmejä ja lyhytelokuvia. Hän lainasi äänensä useihin piirroselokuviin ja esiintyi *[[Knalli ja sateenvarjo]]* -radiokuunnelmissa. 1980-luvun alkupuolella hän ohjasi MTV:lle perhesarjaa *[[Tavataan Karppisilla]]*.

Komppa sai Pro Finlandia -mitalin 1991 ja teatterineuvoksen arvonimen 1997. Hänelle myönnettiin ylimääräinen taiteilijaeläke.

## Filmografia
*Varsovan laulu (1953)
*Se alkoi sateessa (1953)
*Olemme kaikki syyllisiä (1954)
*Villi Pohjola (1955)
*Lähellä syntiä (1955)
*Sankarialokas (1955)
*Tyttö lähtee kasarmiin (1956)
*Vihdoinkin hääyö... (1957)
*Vääpelin kauhu (1957)
*Kolmas laukaus (1959)
*Ei ruumiita makuuhuoneeseen (1959)
*Skandaali tyttökoulussa (1960)
*Opettajatar seikkailee (1960)
*Nina ja Erik (1960)
*Molskis, sanoi Eemeli, molskis! (1960)
*Kaks’ tavallista Lahtista (1960)
*Isaskar Keturin ihmeelliset seikkailut (1960)
*Toivelauluja (1961)
*Minkkiturkki (1961)
*Miljoonavaillinki (1961)
*Me (1961)
*Kertokaa se hänelle... (1961)
*Vaarallista vapautta (1962)
*Tähdet kertovat, komisario Palmu (1962)
*Kielletty kirja (1965)
*Pariisilaissolmio (1965, tv)
*Ylilääkäri (1966, tv)
*Johan nyt on markkinat! (1966)
*Äl’ yli päästä perhanaa (1968)
*Kunnon sotamies Svejkin seikkailuja (1968, televisiosarja)
*Täällä Pohjantähden alla (1968)
*Vodkaa, komisario Palmu (1969)
*Naapurilähiö (1969, tv)
*Vinski ja Vinsentti (1970, tv)
*Pilvilinna (1970)
*Luottamus (1976)
*Sodan ja rauhan miehet (1978, televisiosarja)
*Knalli ja sateenvarjo (1979–1997)
*Akaton mies (1983)
*Ihmiselon ihanuus ja kurjuus (1988)
*Vääpeli Körmy ja marsalkan sauva (1990)
*Kadunlakaisijat (1991)
*Mitä minä tekisin? (1993)
*Tuomitut (1995)
*Isältä pojalle (1996)
*Nortia (1996, televisiosarja)
*Paluu naapurilähiöön (1997, televisiosarja)

### Äänirooleja

## Lähteet
* 
* YLE Elävä arkisto: Keijo Komppa 1928-2009
* Helsingin Sanomat 8.4.2008 s. C5 Syntymäpäivähaastattelu

### Viitteet

## Aiheesta muualla
*Keijo Kompan muistokirjoitus Helsingin Sanomissa
Vieno Orre

**Vieno Anselm Orre** (19. marraskuuta 1920 Hanko – 2. kesäkuuta 1984 Turku) oli erityisesti seinämaalauksistaan tunnettu suomalainen taidemaalari. Hän kävi Turun Taideyhdistyksen piirustuskoulun 1947–1950. Ensimmäisen kerran hänen töitään oli esillä 1950. Vuosien varrella hän osallistui lukuisiin yhteisnäyttelyihin Suomessa ja ulkomailla. Orre toimi Turun piirustuskoulun opettajana 1971–1972 ja rehtorina 1974–1981. Orren maalauksia on monen taidemuseon kokoelmissa.

Orre voitti 1960-luvun alussa Turun kaupungin monumentaalimaalausten kilpailussa mahdollisuuden toteuttaa Pääskyvuoren koulun juhlasaliin 18 metriä pitkä ja puolitoista metriä korkea maalaus *Väri ja rytmi*. Yhä paikoillaan oleva teos kuvaa nuoria eri liikuntalajien parissa. Vaikutteita työhönsä Orre sai ruotsalaisen Norrköpingin kaupungin Klingsborgin koulun samantapaisesta maalauksesta, jonka aiheena on juhlakulkue.

## Lähteet
Sōke

** Sōke ** () on japanilainen arvonimi, joka tarkoittaa perinteen (nykyisin useimmiten perinteisen kamppailutyylin) päämiestä. Sōke ei välttämättä aina ole perimänsä taidon taitaja, vaan hän voi olla myös sukuperimyksen muodollinen säilyttäjä. Tällöin perinteen pääopettajana toimii sōken valtuuttama pääopettaja, jota joissain perinteissä kutsutaan nimellä ***shihanke***.

Sōke on yleensä perinteensä suurin auktoriteetti, joka päättää oppiarvojen ja sertifikaattien myöntämisestä sekä opetusluvista. Esimerkiksi täyden perimyksen lisenssin (menkyo kaiden) ja opetusluvan myöntäminen on usein vain sōken vallassa. Vaikka puhutaan sukuperimyksestä, ei sōke-linja ole välttämättä samalla sukulaislinja biologisessa merkityksessä. Japanissa aikuisten ihmisten adoptointi oli kulttuurinomaista ja adoptoitu saattoi olla suvun ulkopuoleltakin.  Sōke saattoi esimerkiksi adoptoida sukuunsa seuraajakseen jonkun lahjakkaan oppilaan.

## Lähteet
* 

### Viitteet
George Beverly Shea

**George Beverly Shea** (1. helmikuuta 1909 Winchester, Ontario, Kanada – 16. huhtikuuta 2013 Asheville, Pohjois-Carolina, Yhdysvallat) oli gospel-musiikin alalla vaikuttanut laulaja-lauluntekijä. Hän syntyi Kanadassa, mutta loi työuransa Yhdysvalloissa.

Shea aloitti laulamisen kirkkokuorossa Ontariossa. Hän julkaisi kymmeniä albumeja, ja vuonna 1978 hän pääsi Gospel Music Hall of Fameen. Hänellä oli lukuisia Grammy-ehdokkuuksia, ja hänelle myönnettiinkin kyseinen palkinto 1966.

Shea asui vaimonsa Karlenen kanssa Pohjois-Carolinassa. Billy Graham on nimennyt hänet suosikkilaulajakseen.

## Varhainen elämä
Shea syntyi Winchesterissä, Ontariossa helmikuussa 1909, jossa hänen isänsä A. J. Shea toimi wesleyanilaisena metodistipastorina. Ensimmäisen kerran Shea esiintyi julkisesti isänsä kirkon kuorossa. Myöhemmin Shea lauloi Houghton Collegen Glee Clubissa. Shea valmistui Houghton Collegesta vuonna 1929. Vuosina 1929–1938 hän työskenteli vakuutusyhtiön virkailijana ja lauloi harrastuksenaan WMCA:n ja WHN:n radiokanavilla.

## Laulajan ura
Vuosina 1938–1944 Shea toimi juontajana ja laulajana WMBI:n radiokanavalla Chicagossa. Ensimmäisen kerran Shea esiintyi Billy Grahamin mukana vuonna 1944. Graham toimi tuolloin Western Springissä pastorina ja oli muistanut Shean radio-laulantaa WCFL:n radio-ohjelmassa. Graham kutsui Shean auttamaan lähetyksessä, mistä alkoi pitkä yhteistyö herrojen välillä. Shea vastasi musiikista Grahamin kokoussarjakiertueilla ympäri maailman.

Shea kuului kokoussarjakiertueiden musiikkityön ytimeen alusta lähtien yhdessä Cliff Barrowsin kanssa. Vuodesta 1952 lähtien Sheaa kuultiin säännöllisesti radiossa.

Shea toimi aktiivisesti Billy Graham Evangelistic Association -järjestön työssä aina 1990-luvun lopulle saakka.

## Teokset
Shea julkaisi neljä teosta:
* 1968: Then Sings My Soul, omaelämäkerta, Fleming Revell Company
** Elokuvamusikaali/dokumentti vuonna 1984, World Wide Pictures
* 1972: Song That Lift the Heart, Fleming Revell Company
* 2004: How Sweet the Sound, Tyndale House Publishers

## Huomionosoitukset
* GMA Gospel Music -kunniagallerian jäsen (1978)

## Lähteet

## Aiheesta muualla
* George Beverly Shean kuvaus allmusic.comissa